КРИТЕРИИ ЗА ОЦЕНЯВАНЕ НА ПРЕДМЕТИ ПО ПРОФЕСИОНАЛНА ПОДГОТОВКА – ТЕОРИЯ:
            Отличен 6.00 се поставя на писмена работа, в която е налице задълбочено излагане на фактите, задълбочени описания на технологичното оборудване и принципите на работа в логическа последователност, придружено с необходимия коментар и анализ. Не са допуснати съществени правописни и технически  грешки.
            Много добър 5.00 се поставя на писмена работа, в която описанията на явленията, съответните конструкции на техническото оборудване са изложени в логическа и правилна последователност, но са допуснати някои принципни, правописни  грешки, или при някои описания и принципи на действие на съответното техническо оборудване, описанията и обясненията  не са направени задълбочено.
            Добър 4.00 се поставя на писмена работа, в която е разгледано основното съдържание, но анализът е ограничен по отношение на дълбочина и обхват, съществуват грешни отговори на затворените въпроси от тестовете,  липсват изводи и обобщения в свободните въпроси. Допуснати са правописни и технически грешки.
            Среден 3.00 се поставя на писмена работа, в която не е обхванато цялото съдържание на темата/теста, нарушена е логическата последователност на изложението и има посочени грешни отговори. Анализът е заменен просто с изложение на информация. Съществуват сериозни фактологични правописни грешки.
            Слаб 2.00 се поставя, когато не се познава съдържанието на темите и тестовете по професионалния предмет. Допуснато е отклоняване от съдържанието. Има груби технически и правописни грешки.











КРИТЕРИИ ЗА ОЦЕНЯВАНЕ НА ПРЕДМЕТИ ПО ПРОФЕСИОНАЛНА ПОДГОТОВКА – ПРАКТИКА:
            Отличен 6.00 се поставя на писмен изпит, при който ученикът познава условията за безопасна работа, познава методиката и последователността на извършване на съответното упражнение, както и начина на свързване на измервателните уреди. Може да приложи практически, теоретичните знания в свързване на зададеното задание, и не среща затруднения с направата на необходимите изчисления по заданието.
            Много добър 5.00 се поставя на писмен изпит, при който ученикът познава условията за безопасна работа, познава методиката и последователността на извършване на съответното упражнение, както и начина на свързване на измервателните уреди. Може да приложи практически, теоретичните знания в свързване на зададеното задание, но среща затруднение с направата на необходимите изчисления по заданието.
            Добър 4.00 се поставя на писмен изпит при който са показани знания за безопасна работа в лабораторията, познават се необходимите уреди за направата на различни измервания. Познава теоретично методиката и последователността на свързване на електрически вериги, но не може практически да приложи знанията.
            Среден 3.00 се поставя практическо изпитване, когато не се познават всички необходими условия за безопасна работа, познават се определени измервателни уреди, но не могат да се използват правилно в електрическите схеми. Не се познава и правилната последователност при свързването на  електрически вериги и измервателните уреди.
            Слаб 2.00 се поставя, когато не се познава условията за безопасна работа в лабораторията, необходимите измервателни уреди, начините на свързвани на електрически вериги и измервателните уреди в тях, както и методиката за измерване на съответните величини.




